b'\n_START_ARTICLE_\nPreussin sotakorkeakoulu\n_START_PARAGRAPH_\nPreussin sotakorkeakoulu, my\xc3\xb6s Berliinin sotakorkeakoulu _NEWLINE_(saks. Preu\xc3\x9fische Kriegsakademie) oli Preussin kuningaskunnan sotakorkeakoulu ja upseerioppilaitos, joka sijaitsi Berliiniss\xc3\xa4. _NEWLINE_Koulun perusti Berliiniin preussilainen kenraali Gerhard von Scharnhorst 15. lokakuuta 1801. Yksi koulun ensimm\xc3\xa4isist\xc3\xa4 oppilaista oli Carl von Clausewitz, josta tuli yksi tunnetuimmista sotateoreetikoista. Muita maineikkaita koulussa opiskelleita olivat muun muassa sotamarsalkat Karl Friedrich von Steinmetz, Helmuth von Moltke ja Leonhard Graf von Blumenthal._NEWLINE_Unter den Linden -kadun varrelle vuosina 1824\xe2\x80\x931825 rakennetun koulurakennuksen suunnitteli Karl Friedrich Schinkel. Ensimm\xc3\xa4isen maailmansodan j\xc3\xa4lkeen koulu k\xc3\xa4vi l\xc3\xa4pi uudistuksia. _NEWLINE_Koulu lakkautettiin toisen maailmansodan j\xc3\xa4lkeen.'